Claudia Pechstein

__NOTOC__
**Claudia Pechstein** (s. 22. helmikuuta 1972 Itä-Berliini, Itä-Saksa) on saksalainen pikaluistelija, joka on keskittynyt pitkille matkoille. 

Viiden olympiakultamitalinsa (kaksi hopea- ja kaksi pronssimitalia) ansiosta Pechstein on yksi kaikkien aikojen menestyneimpiä saksalaisia talviolympiakisaurheilijoita. Menestynein on kelkkailija Natalie Geisenberger, joka on voittanut kuusi kultamitalia ja yhden pronssin. Pechstein on saavuttanut mitaleita viisissä olympialaisissa. Jo 1992 Albertvillessä hän oli 5&nbsp;000 metrillä pronssilla. 1994 Lillehammerissa hän voitti 5&nbsp;000 metrillä kultaa ja pronssia 3&nbsp;000 metriltä. 1998 Naganossa hän uusi 5&nbsp;000 metrin kultansa ja oli 3&nbsp;000 metrillä hopealla, 2002 Salt Lake Cityssä hän voitti kultaa sekä 5&nbsp;000 että 3&nbsp;000 metriltä ja 2006 Torinossa hän voitti kultaa joukkuetakaa-ajosta ja hopeaa 5&nbsp;000 metriltä. Vielä Sotšissa 2014 hän oli 3&nbsp;000 metrillä neljäs ja 5&nbsp;000 metrillä viides, Pyeongchangissa 2018 5&nbsp;000&nbsp;metrillä kahdeksas ja 3&nbsp;000&nbsp;metrillä yhdeksäs sekä Pekingissä 2022 hieman ennen 50-vuotispäiväänsä yhteislähtökilpailussa yhdeksäs.

Yleisluistelijoiden MM-kilpailuista Pechsteinillä on yksi maailmanmestaruus (2000), kahdeksan hopeaa (1996, 1997, 1998, 1999, 2001, 2003, 2004 ja 2006) sekä kaksi pronssia (2002 ja 2005). 

EM-kisoista Pechsteinilta on kolme kultaa (1998, 2006 ja 2009), kuusi hopeaa (1999, 2001, 2002, 2003, 2004, 2012) ja kaksi pronssia (1996 ja 2005).

Matkakohtaisissa MM-kisoissa Pechstein on 1&nbsp;500 metrillä voittanut kultaa 2000, ollut hopealla 1996 ja pronssilla 1998. 3&nbsp;000 metriltä hänellä on kaksi kultaa (2000 ja 2004), viisi hopeaa (1996, 1998, 1999, 2003 ja 2005) sekä kaksi pronssia (2001 ja 2013). 5&nbsp;000 metriltä hänellä on myös kaksi kultaa (1996 ja 2003), seitsemän hopeaa (1998, 1999, 2000, 2001, 2005, 2007 ja 2017) sekä kuusi pronssia (1997, 2004, 2011, 2012, 2013 ja 2015). Joukkuetakaa-ajossa hän on saanut kolme pronssia (2007, 2008 ja 2011). Hän sijoittui 5&nbsp;000&nbsp;metrillä kymmenenneksi vielä 51-vuotiaana 2023.

Pechstein on voittanut yhdistetyn 3&nbsp;000 ja 5&nbsp;000 metrin maailmancupin kokonaiskilpailun kausilla 2002–2003, 2003–2004 ja 2004–2005. Hän on sijoittunut toiseksi 1&nbsp;500 metrin maailmancupissa kausilla 1997–1998, 1998–1999, 1999–2000, 2001–2002 ja 2002–2003, 3&nbsp;000/5&nbsp;000 metrin cupissa kausilla 1995–1996, 1996–1997, 1998–1999, 1999–2000, 2000–2001, 2001–2002, 2005–2006, 2007–2008, 2012–2013, 2013–2014 ja 2014–2015 sekä yhteislähtökilpailun maailmancupissa 2011–2012. Kolmas hän on ollut 1&nbsp;500 metrillä 2000–2001 sekä 3&nbsp;000/5&nbsp;000 metrillä 2006–2007 ja 2011–2012.

Vuonna 2009 Pechstein sai kahden vuoden kilpailukiellon veridopingin käytöstä kun hänen veriarvonsa olivat epänormaalit. Pechstein on kuitenkin kiistänyt käyttäneensä koskaan dopingia ja hän valitti kilpailukiellostaan Urheilun kansainväliselle vetoomustuomioistuimelle CASille. CAS kuitenkin piti hänen kilpailukieltonsa voimassa. Joulukuussa 2009 Sveitsin korkein oikeus myönsi Pechsteinille valitusluvan. Hän sai myös mahdollisuuden osallistua maailmancupin osakilpailuihin. Tammikuussa 2010 Sveitsin korkein oikeus kuitenkin vahvisti CAS:n päätöksen, ja Pechsteinin kilpailukielto pysyi voimassa eikä hän saanut osallistua Vancouverin olympialaisiin.

Saksan olympiakomitea on kuitenkin tammikuussa 2015 esittänyt, etteivät Pechsteinin verestä otetut näytteet osoita dopingin käyttöä ja on painostanut Kansainvälistä luisteluliittoa avaamaan asian uudelleen.

## Henkilökohtaiset ennätykset

## Lähteet
* Profiili www.speedskatingnews.info-sivustolla 
* Ennätykset www.sskating.com-sivustolla 

### Viitteet

## Aiheesta muualla